El Calpense

El Calpense oli hispaaniakeelne ajaleht, mis ilmus Suurbritannia tollases kroonikoloonias ja nüüdsel ülemereterritooriumil Gibraltaril aastatel 1868–1982. Hispaania keeles tähendab selle nimi gibraltarlast, kuna Calpe on Gibraltari muistne nimi, mida see kandis ühena Heraklese sammastest. El Calpense (mille päises oli iseloomustus "poliitika-, majandus- ja reklaamileht" – "Diario político, mercantil y de anuncios"), asutati päevalehena ning oli esimene hispaaniakeelne ajaleht Gibraltaril. Kuna lehe omanikud ja juhid olid hispaanlased, oli Gibraltari kuberner algselt lehe väljaandmise vastu, muretsedes võimalike probleemide pärast Hispaaniaga, samuti linna elurütmi häirimise pärast. Ajaleht oli suunatud mitte üksnes hispaaniakeelsetele gibraltarlastele, vaid ka ümbruskonna hispaanlastele Campo de Gibraltaris. El Calpense sisu sarnanes Gibraltar Chronicle'i omaga, kuid oli ladina keeles. Lehes ilmus ka ülevaateid Madridi hispaaniakeelsest ja Briti ajakirjandusest. Gibraltari vanim ajaleht, 1801. aastal rajatud Gibraltar Chronicle oli ingliskeelne, suur osa Gibraltari tsiviilelanikkonnast kõneles aga hispaania keelt; vähemal määral kasutati ka Genova murret ja malta keelt. Ehkki Chronicle jäi garnisonis endiselt populaarseks, ei olnud suuremal osal elanikkonnast ingliskeelsest ajalehest kasu. El Calpense täitis seda ülesannet, kuid lehe omanikud, perekond Parral, pidi lehe litsentsi eest pikka aega rasket võitlust pidama. El Calpense oli Gibraltari piirkonna üks juhtivaid ajalehti. 1878. aastal ilmus see iga päev 500 eksemplaris (Gibraltar Chronicle'i ja El Anunciadori tiraaž oli 400). 20. sajandi esimesel kolmandikul oli tiraaž umbes 1250 (Gibraltar Guardianil 1200 ja El Anunciadoril 1000). Hispaania kodusõja aastail (kus toimetajad pooldasid vabariiklasi) kasvas tiraaž 20 000-ni, stabiliseerudes Teise maailmasõja ajal *(kus leht toetas innukalt liitlasvägesid) siiski 3000 eksemplari juures. Francisco Franco diktatuuri ajal smugeldati El Calpenset Hispaaniasse, kus sellest sai "demokraatia ja vabaduse majakas ja kuulutaja". Kui Suurbritannia suhted Hispaaniaga halvenesid, hakkas ajaleht alla käima. 1960. aastail sai sellest nädalaleht. Kui Franco sulges 1969. aastal piiri Hispaania ja Gibraltari vahel, läks El Calpense uute omanike kätte ning hakkas ilmuma inglise keeles. 1982. aastal lõpetas ajaleht ilmumise. El Calpense reklaamilehekülg 15. maist 1894 Silt El Calpense omaaegse toimetusehoone Calpense House'i ukse kõrval La frontera estéril: la literatura en español en Gibraltar (hispaania keeles) Edward G. Archer (2006). Gibraltar, identity and empire. Routledge. Lk 180. ISBN 0-415-34796-3. Marrache, Joshua (2009). Ballantine Perera, Jennifer (toim). "El Calpense – 'Un Paseo de Gibraltar a La Línea' por Un Calpense, with an introduction on the history of El Calpense". Gibraltar Heritage Journal (inglise ja hispaania). Grendon & Gibraltar: Friends of Gibraltar & Gibraltar Heritage Trust. 16: 9–33.{{cite journal}}: CS1 hooldus: tundmatu keel (link) José María Cordero Torres (mai–juuni 1966). "La población de Gibraltar" (PDF). Revista de Política Internacional (Spanish) (85).{{cite journal}}: CS1 hooldus: tundmatu keel (link)[alaline kõdulink] Francisco Oda-Ángel (10. oktoober 2007). "Gibraltar a un año de la Declaración de Córdoba: la recuperación de la confianza (Documento de Trabajo Nº 45/2007)" (PDF) (hispaania). Real Instituto Elcano. Originaali (PDF) arhiivikoopia seisuga 21. juuli 2011. Vaadatud 21. novembril 2012. {{cite journal}}: viitemall journal nõuab parameetrit |journal= (juhend) Edward G. Archer (2006). Gibraltar, identity and empire. Routledge. ISBN 0-415-34796-3.